hu en hu hu en fr en en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu es es fr it es es en hu hu hu hu hu hu hu hu hu hu hu hu hu hu hu hu hu hu hu hu hu en fr en hu hu hu hu hu en hu hu hu hu es hu hu hu hu hu hu hu hu hu
BILIÁRDCENTRUM - Biliárdasztal méretek, a biliárd helyigénye
Biliárdasztal és biliárd kellék kedvező áron!
Cégünk biliárdasztal és biliárd kellék forgalmazással foglalkozik.
Elérhető árú termékeket kínálunk szórakozóhelyekre, klubokba, illetve otthoni használatra. Reméljük nálunk Ön is megtalálja a megfelelőt!
Főoldal Vásárlás előtt Biliárdasztal méretek, helyigény
Biliárdasztal méretek, a biliárd helyigénye
A biliárd meglehetősen helyigényes játék, ezért az igazán ideális verseny- méretű asztalokkal főként biliárdszalonokban találkozhatunk, hiszen ott kellő tér áll a rendelkezésünkre.
A kisebb szórakozóhelyeken, presszókban vagy az otthonunkban kompromisszumos megoldásként valamivel kisebb biliárdasztal használata kínálkozik, és az is lehet, hogy rövidebb dákóval kell beérjük a problémamentes játék érdekében.
Ezért biliárdasztal beszerzése előtt az egyik legfontosabb kérdés, hogy mekkora fér el a leendő biliárd szobában, helyiségben úgy, hogy a játék akadálymentes és igazán élvezhető legyen.
A biliárd asztalok méretét az angol láb (foot) mértékegységben szokás megadni (1láb = 30,48cm, jele: ' ).
Az asztalok többféle méretben készülnek, létezik 6', 7', 8', 8' Pro, 9', 10' és 12' méretű.
Mielőtt azonban elkezdenénk osztani-szorozni, tudnunk kell, hogy a láb mértékegységgel nem érdemes számolgatnunk, bár használata tradicionális, nemigen találunk az asztalon olyan méretet, melyet centiméterre átszámolva meg tudnánk feleltetni a láb-ban megadott értéknek.
Szerencsére azonban az egyes méretekhez meghatározott játéktér-méret tartozik.
A hosszú és rövid oldalak egymáshoz viszonyított aránya minden esetben 2:1.
A játéktér méretén a mandinerek csúcsa
8' (pro): 234x117 cm
8' (hobbi): 224x112 cm
A hobbi kategóriát képviselő pool biliárdasztalok 6', 7', 8' méretben készülnek. Mivel ezeket nem versenyeken használják méreteiket a gyártók sem veszik olyan szigorúan. A fent megadott értékektől kismértékű eltérést tapasztalhatunk. Például előfordul 200x100 cm-es játékterű 7', valamint 220x110cm 8'-as biliárdasztal is. Már inkább a gyerekjáték kategóriába tartozik, de gyártanak 5', sőt 4' méretű miniatűr „biliárdasztalokat” is.
Biliárdasztalok mérete (arányos rajz)
A 8' Pro és 9' méretű asztalokat versenyeken, bajnokságokon is használják, ezért a szabványban rögzített méreteket szigorúan be kell tartaniuk a gyártóknak.
A 10' méretű biliárdasztalok a karambol biliárdban használatosak, a 12' méretű asztalok pedig a snookerben. Méreteiket szintén szabvány rögzíti, mivel versenyasztalokról van szó. Azonban hobbi célra mindkét játéktípushoz készítenek kisebb biliárdasztalokat is.
A minimális helyigény kiszámításakor mindig a játéktér méretéből kell kiindulni, amihez a dákó hosszának kétszeresét kell hozzáadnunk.
A szabványos pool-biliárd dákó megközelítőleg 148 cm hosszúságú (58”), de léteznek 140, 120, vagy még rövidebb hobbi dákók is, melyekkel szintén tudunk némi helyet spórolni.
A táblázatunkban olvasható értékek tájékoztató jellegűek, vásárláskor a gyártótól, vagy kereskedőtől mindíg kérdezzük meg a kiszemelt biliárdasztal pontos játéktér méretét és a dákó hosszát!
Továbbá az olvasható méretek a szükséges minimális helyigényt adják meg. Azt azonban ne felejtsük, hogy lökéskor a dákó néhány centimétert előre-hátra mozog, tehát jobb, ha még néhány centit erre is rászámolunk a kényelem érdekében.(Bár lökéskor a dákót ferdén tartjuk és ezzel is nyerünk egy kis helyet.)
Ha kellő tér áll rendelkezésünkre, és pénztárcánk is engedi, nyilvánvalóan érdemes nagy verseny-méretű biliárdasztalt választanunk, viszont, ha kisebb helyiségbe szánjuk az asztalt, akkor nyugodtan válasszuk a 8', vagy 7' méretet, melyek közül az utóbbi nagyon elterjedtnek számít, mint otthoni, illetve „presszó” biliárdasztal; kisebb mérete ellenére még jól élvezhető rajta a játék.
A 6' méret viszont már kissé zavaró, a játék túl könnyűvé válik, ezért kevésbé ajánlott.
Hasznos tanács: ha kicsi a rendelkezésre álló helyiség, akkor próbáljunk rövidebb dákót választani inkább, mint nagyon kicsi asztalt. Egy 120 cm-es dákó még megfelelő lehet egy 7', vagy 8'-as méretű asztalon, és kevésbé rontja a játékélményt, mint ha például egy 6' méretű biliárdasztalt választanánk 7' méretű helyett!
Rövid (120cm-es) dákó használata a nagy, 8' pro, illetve 9' méretű biliárdasztalokon már nem igazán szerencsés.
Minden jog fenntartva! Biliárdcentrum.hu
Vásárlás előttBiliárdasztal méretek, helyigény
1158 Budapest Késmárk utca 32.
Nyitva: H-P 9:00-18:00, Szo-V Zárva